proxectonos/corpus_dominio_legal_administrativo_tmp huggingface dataset:
APROBACIÓN INICIAL ORZAMENTO 2021
ADMINISTRACIÓN LOCAL — Municipal — Ponte Caldelas (Presupostos e cadros de persoal, 25/11/2020)

Aprobado inicialmente polo Pleno da Corporación na sesión ordinaria de 19 de novembro de 2020 o Orzamento Xeral para o exercicio económico de 2021, Bases de Execución, e a Plantilla do persoal funcionario, laboral e eventual para dito exercicio, en cumprimento do disposto no artigo 169 do Texto Refundido da lei Reguladora das Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días hábiles dende o día seguinte a publicación deste anuncio no Boletín Oficial da Provincia, a fin de que durante o mesmo os interesados poidan examinalo e poidan formularse as reclamacións que se consideren oportunas ante o Pleno. Se durante este prazo non se presentaran reclamacións o Orzamento considerarase definitivamente aprobado. O Alcalde, Andrés Díaz Sobral Documento asinado dixitalmente.
OFERTA DE EMPREGO PÚBLICO PARA O ANO 2020
ADMINISTRACIÓN LOCAL — Provincial — Deputación Provincial (Oferta de emprego público, 28/09/2020)

O deputado, en exercicio das competencias delegadas da Presidencia en materia de persoal, dita a seguinte “En cumprimento do disposto no artigo 128.1 do Real decreto lexislativo 781/86, de 18 de abril, polo que se aproba o texto refundido das disposicións legais vixentes en materia de réxime local, e nos termos establecidos no artigo 19 da Lei 6/2018, de 3 de xullo, de Orzamentos Xerais do Estado para o 2018, así como artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, en virtude das atribucións que me confire o artigo 34. g) da Lei 7/85, reguladora das bases do réxime local, modificada pola Lei 11/99, do 21 de abril, visto o informe do Servizo de Recursos Humanos e Formación e previa negociación cos representantes sindicais en reunión celebrada o día 30 de xullo de 2020, RESOLVO aprobar a oferta de emprego público para o ano 2020, que comprende o número total de prazas de persoal funcionario de carreira que a seguir se detallan: Todas as prazas de persoal funcionario serán obxecto de provisión mediante convocatoria pública, que será publicada no Boletín Oficial da Provincia de Pontevedra (BOPPO) coas súas correspondentes bases e programas, e mediante extracto de ditas convocatorias no Diario Oficial de Galicia (DOG) e no Boletín Oficial do Estado (BOE). Asinado dixitalmente á marxe.
LISTA DE ADMITIDOS E EXCLUÍDOS PARA SELECCIÓN DE TÉCNICO DE INSTALACIÓNS DEPORTIVAS
ADMINISTRACIÓN LOCAL — Municipal — Grove, O (Persoal, oposicións, 22/01/2020)

Por resolución da alcaldía do 17 de xaneiro de 2020, número 2020-0028, adoptouse o seguinte acordo: Con data 27.05.2019 a Xunta de Goberno Local aprobou as bases que rexen o proceso de selección dun/ha funcionario/a interino/a por razón de urxencia coa categoría de técnico/a auxiliar deportivo a través do sistema de concurso-oposición. Con data 05.07.2019 publicouse o anuncio no Boletín Oficial da Provincia de Pontevedra (BOPPO) a convocatoria da selección da citada praza. Adicionalmente, publicouse anuncio no taboleiro de anuncios do Concello do Grove. Con data 04.09.2019 por resolución da Alcaldía núm.2019-0778 aprobouse a listaxe provisional de admitidos e excluídos, concedéndose un prazo de cinco días hábiles para emendar os defectos que motivaron a exclusión así como efectuar reclamacións; publicándose no taboleiro de anuncios con data 05.09.2019. Rematado dito prazo, vista a documentación incorporada ao expediente, e consonte o disposto nas bases quinta.3, sexta.7 e 8.1 das bases reguladoras da convocatoria, RESOLVO: Primeiro.-Aprobar a listaxe definitiva de persoas aspirantes admitidas e excluídas. Segundo: Designar aos membros do Tribunal de Selección, sendo a súa composición a seguinte: Os membros do Tribunal cualificador poderán ser recusados, cando nos mesmos concorra algunha das circunstancias previstas para a abstención, de conformidade co establecido nos artigos 23 e 24 da Lei 40/2015, do 1 de outubro, do réxime xurídico do sector público. Terceiro. Determinar que a sesión de constitución do Tribunal de Selección e, no seu caso, de avaliación e baremo dos méritos alegados polos aspirantes se realicen con data 23.01.2020, ás 09:00 horas, no edificio Administrativo do Concello do Grove (R/ Alcalde Xacobe Barral Otero, nº 3, CP 36980, O Grove). Cuarto. Determinar a data, hora e lugar de realización do primeiro exercicio correspondente á fase de oposición do proceso selectivo seguintes: Os aspirantes deberan presentarse provistos do DNI, ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a practica dos exercicios. Quinto. Publicar a presente resolución no Boletín Oficial da Provincia e no taboleiro de anuncios do Concello, e dar traslado da mesma ao membros do tribunal de selección designados. Sexto. Contra a precedente resolución, que pon fin á vía administrativa, poderá interpoñerse ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 124.1 da Lei 39/2015, do 1 de outubro, do procedemento administrativo común das administracións públicas ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra”. Documento asinado electronicamente na marxe.
APROBACIÓN E EXPOSICIÓN PÚBLICA PADRÓN DO IMPOSTO SOBRE ACTIVIDADES ECONÓMICAS (IAE) 2020
ADMINISTRACIÓN LOCAL — Municipal — Marín (Recadación, 20/08/2020)

Por Resolución do Concelleiro delegado de Facenda do 5 de agosto de 2020, foi aprobado o padrón fiscal correspondente ao concepto tributario Imposto sobre actividades económicas do ano 2020. Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e o 5 de novembro do presente ano 2020, procederase ao cobro en período voluntario das liquidacións anuais do Imposto sobre actividades económicas, comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: ABANCA, Banco Bilbao Vizcaya Argentaria, La Caixa, Banco Santander e Banco Sabadell, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2020, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. A ALCALDESA-PRESIDENTA María P. Ramallo Vázquez Documento asinado electrónicamente
APROBACIÓN DO PLAN ECONÓMICO FINANCEIRO 2020/2021
ADMINISTRACIÓN LOCAL — Municipal — Cambados (Presupostos e cadros de persoal, 14/09/2020)

N. Expediente: 2558/2020 Asunto: PLAN ECONÓMICO FINANCIERO 2020-2021 O Pleno da Corporación, na sesión celebrada o día 30 de xullo de 2020 acordou aprobar o Plan Económico-Financeiro do Concello de Cambados para o período 2020/2021, por incumprimento do obxectivo de estabilidade orzamentaria e da regra de gasto na Liquidación de 2019. En cumprimento do previsto no artigo 23 da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira, publícase anuncio de aprobación, quedando o documento aprobado a disposición dos interesados durante toda a súa vixencia na sede electrónica desta Entidade Local.
DECRETO DE HABILITACIÓN PARA A REALIZACIÓN DE COPIAS ELECTRÓNICAS AUTÉNTICAS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 02/06/2020)

En data 22.05.2020 ditouse o seguinte Decreto: Vista a proposta de delegación da Secretaría e o Decreto da Alcaldía polo que se crea o Rexistro de funcionarios habilitados de data 22/05/2020 ditado en virtude do disposto na Lei 39/2015, de 1 de outubro, de procedemento administrativo común das administracións públicas esta alcaldía, Primeiro.— Atribuír a validez e eficacia das copias realizadas nos termos previstos no artigo 27 da Lei 39/2015 Segundo.— Determinar que todo o persoal funcionario do Concello de Pontevedra que exerce labores de tipo administrativo estará habilitado para a realización de copias electrónicas auténticas de documentos papel, en aqueles expedientes da competencia do servizo ou unidade administrativa á que estean adscritos en cada momento, dende o momento da sua alta no programa de seguimento de expedientes, onde se deixará constancia da data de alta na habilitación. Terceiro.— A habilitación estenderase por tempo indefinido, sen prexuízo de sua finalización automática no momento en que o funcionario deixe de prestar servizos no Concello de Pontevedra. Cuarto.— A habilitación que se atribúe no apartado anterior terá efectos dende a data do presente decreto e daráselle a debida publicidade, na sede electrónica do Concello de Pontevedra Quinto.— Ordenar a publicación do presente decreto no Boletín oficial da Provincia así como na sede electrónica municipal. Así o decreta e ordena o Excmo. Sr. alcalde, na data que consta na sinatura electrónica, dando fe do acto o secretario da administración municipal.” O que se fai público para xeral coñecemento e efectos Pontevedra na data que consta na sinatura electrónica
RELACIÓN DEFINITIVA DAS PERSOAS ASPIRANTES QUE SUPERARON A FASE DE OPOSICIÓN E APERTURA DA FASE DE CONCURSO DUNHA PRAZA DE AUXILIAR DE COMUNICACIÓN (CE2019S)
ADMINISTRACIÓN LOCAL — Provincial — Deputación Provincial (Persoal, oposicións, 30/09/2020)

Ao abeiro do establecido na base 17.3 da convocatoria (BOPPO 22 de outubro 2019 nº 203) a puntuación obtida no terceiro exercicio, ao ter acreditado o certificado correspondente é a seguinte: Segundo o disposto na base 18ª da convocatoria, as persoas aspirantes deberán presentar, no prazo de 10 días hábiles contados a partir do seguinte a esta publicación no BOPPO, a documentación relativa á fase de concurso. Documento asinado dixitalmente á marxe.
DH. A36.72590. CCUU PENAGUDA SOLICITUDE CONCESIÓN DUN CAUDAL DE AUGA, PROCEDENTE DE 4 MANANCIAIS, PAZOS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/11/2020)

A Comunidade de Usuarios de Penaguda, co NIF ****1823, solicita de Augas de Galicia un caudal de auga de 28162,00 m 3 /ano, procedente de catro mananciais, na parroquia de Pazos, no concello de Pazos de Borbén (Pontevedra), con destino a uso doméstico e rega. Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Catastro de Pazos de Borbén M5 en parc.391 M6 e M8 en parc.385 M7 en parc.386 A auga dos mananciais cáptase en escavacións protexidas por aros formigón e reúnese a través de diversas arquetas para conducila, xunto coa procedente de catro mananciais situados na Demarcación Hidrográfica Miño-Sil (DHMS), a Depósito 1, formigón, 10,80×14,80×4,15 m, en parc. con ref. catastral 36037A004011230001YH. Do Depósito 1 continúa a Depósito 2, formigón, 8,60×7,15×3,70 m, en parc. con ref. catastral 36037A004011210001YZ, ao que chega tamén auga doutros seis mananciais na DHMS. Dende Depósito 2 distribúese cara as vivendas e parcelas de rega que abastece a comunidade no lugar de Pazos. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pazos de Borbén ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. En Vigo, O xefe do servizo territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros (Sinatura dixital)
DELEGACIÓN DE FUNCIÓNS DA ALCALDÍA NA 1ª TENIENTE DE ALCADE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 04/12/2020)

Ante a miña ausencia, dende o 26 de novembro de 2020, por atoparme enfermo e de conformidade cos artigos 23.3 da Lei 7/1985, de 2 de abril, Reguladora das Bases de Réxime Local e artigo 47 do Regulamento de Organización, Funcionamento e Réxime Xurídico das Entidades Locais, Primeiro: Que me substitúa no exercicio das miñas funcións de Alcaldía a 1ª Tenente de Alcalde, dona Cristina Fernández Davila, dende o día 26 de novembro de 2020 e ata a miña incorporación. Segundo: Comunicar esta Resolución á interesada, así como aos departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao o Alcalde, don Xosé Represas Giráldez, en Ponteareas. (Documento asinado electronicamente)
APROBACIÓN INICIAL MODIFICACIÓN ANEXO SUBVENCIÓNS NOMINATIVAS ORZAMENTO 2020
ADMINISTRACIÓN LOCAL — Municipal — Mos (Subvencións e axudas, 03/08/2020)

Aprobada inicialmente, por Acordo do Pleno de data 27/07/2020, a modificación do anexo de subvencións nominativas do orzamento municipal para o ano 2020, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría do Concello e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as reclamacións que se estimen pertinentes. No caso de que non se presentasen reclamacións durante este período, entenderase elevado a definitivo o acordo de aprobación inicial e a modificación considerarase aprobada. A Alcaldesa Nidia Mª Arévalo Gómez Documento asinado dixitalmente.
APROBACIÓN INICIAL DA MODIFICACIÓN DA RELACIÓN DE POSTOS DE TRABALLO 2020
ADMINISTRACIÓN LOCAL — Municipal — Ponte Caldelas (Presupostos e cadros de persoal, 24/02/2020)

Aprobado inicialmente polo Pleno da Corporación, en sesión do 07/02/2020, a modificación da Relación de postos de Traballo (RPT) Anualidade 2020, do Concello de Ponte Caldelas, en aplicación do disposto no artigo 169 do Texto Refundido da Lei Reguladora das Facendas Locais, anúnciase a súa exposición pública durante 20 días hábiles, contados dende o seguinte ó da publicación do presente anuncio, a efectos de exame e reclamacións. De non formularse estas, entenderase elevado automaticamente a definitivo o referido acordo de aprobación inicial. O Alcalde, Andrés Díaz Sobral
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DA TAXA POLO SERVIZO DE REDE DE SUMIDOIROS
ADMINISTRACIÓN LOCAL — Municipal — Valga (Ordenanzas e Regulamentos, 02/11/2020)

Expediente núm.: 651/2020 Procedemento: Modificación da Ordenanza fiscal Reguladora da Taxa Asunto: Modificación da Ordenanza Fiscal reguladora da Taxa pola Prestación do Servizo de Rede de Sumidoiros Documento asinado por: O alcalde O Pleno deste Concello, en sesión ordinaria celebrada o día 27/10/2020, acordou a aprobación provisional da modificación da Ordenanza fiscal reguladora da taxa pola prestación do servizo de rede de sumidoiros. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://valga.sedelectronica. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. Asinado dixitalmente en data ao marxe. O alcalde, José Mª Bello Maneiro
EXPOSICIÓN APROBACIÓN INICIAL EXPEDIENTE CAMBIO FINALIDADE E MODIFICACIÓN DE CRÉDITO POR CRÉDITO EXTRAORDINARIO
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 07/09/2020)

Aprobado inicialmente polo Pleno da Corporación, en sesión ordinaria celebrada o día 27 de agosto de 2020, o expediente Nº 01/CF/2020 de cambio de finalidade do financiamento afectado procedente de operacións de préstamo a longo prazo concertadas nos exercicios 2016, 2018 e 2019 afectas a diversos proxectos de gasto engadidos nos respectivos Anexos de investimentos, por un importe global de 101.098,26 €; así como expediente de modificación de crédito por crédito extraordinario Nº 03/CE/2019, por importe de 101.098,26 € financiado con baixas de créditos de gastos doutras aplicacións do orzamento vixente, para atender os gastos derivados do seguinte expediente de gasto: En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo, poidan formularse as reclama¬cións que se consi¬deren pertinentes, que deberán ser dirixidas ao Sr. Alcalde desta Corporación. Dada a urxencia que revisten as actuacións que pretenden acometerse coas seguintes modificacións orzamentarias, farase uso da excepción prevista na base Nº10 das BEO 2020 prorrogadas, de forma que transcorrido o prazo de exposición ó público sen que se presentase ningunha reclamación, poderá considerarse definitivamente aprobado o expediente de referencia procedendo a publicar a aprobación definitiva tal e como establece o artigo 169.5 do RDL 2/2004, a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo; a tal fin publícase como quedará a situación do o orzamento para o presente exercicio, resumido por capítulos, despois da aprobación do expediente de modificación de créditos: Vilagarcía de Arousa, na data da sinatura electrónica. O Alcalde, Alberto Varela Paz
EXPOSICIÓN PÚBLICA E PERÍODO DE COBRANZA DO IMPOSTO SOBRE BENS INMOBLES DE CARACTERÍSTICAS ESPECIAIS 2020
ADMINISTRACIÓN LOCAL — Municipal — Vilagarcía de Arousa (Recadación, 22/10/2020)

Lugar: Departamento de Rendas Aprobado por resolución do Alcalde o Padrón Fiscal do Imposto sobre bens inmobles de características especiais, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. Período de cobro: do 13 de outubro do 2020 ao 14 de decembro do 2020. Data de cargo en conta dos recibos domiciliados: 4 de decembro de 2020. Forma de pago.— En calquera oficina das seguintes entidades colaboradoras ca recadación municipal, no horario de caixa de cada entidade ou a través da Oficina Virtual Tributaria, co documento de pago (recibo) que se enviarán ao domicilio declarado do contribuínte por correo ordinario. No caso de perda do devandito recibo, o obrigado ó pagamento poderá, ata o último día do período voluntario, obter un duplicado na Oficina Virtual Tributaria do Concello de Vilagarcía de Arousa ou nas oficinas da Recadación Municipal, de 8.00 a 15.00 horas. Domiciliación.— Os contribuíntes poderán domiciliar o pago na súa conta bancaria. Para elo dirixirán comunicación á Recadación Municipal ao menos 15 días antes meses antes da data de cargo en conta. Noutro caso, producirá efectos a partir do período seguinte. Advertencia.— Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, conforme ao establecido nos artigos 161 da Lei xeral tributaria e 69 e seguintes do Regulamento Xeral de Recadación (RD 939/2005, de 29 de xullo). Vilagarcía de Arousa, na data da sinatura electrónica. O Alcalde Alberto Varela Paz
MEDIDAS EXTRAORDINARIAS EN MATERIA FISCAL DO CONCELLO DE MONDARIZ COMO CONSECUENCIA DO ESTADO DE ALARMA POLO COVID-19
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 14/04/2020)

A Alcaldía do Concello de Mondariz, mediante Resolución de data 7 de abril de 2020, PRIMEIRO.—Suspender ata novo aviso a emisión do cobro das remesas das seguintes taxas e prezos públicos por servizos, actividades ou ocupacións de espazos públicos que actualmente se atopan suspendidas, prohibidas ou afectadas pola situación derivada do Estado de Alarma COVID-19: SEGUNDO.—Dependendo da evolución das circunstancias e doutras medidas que sexan adoptadas polas autoridades competentes adoptaránse novas Resolucións sobre o levantamento das medidas fiscais adoptadas na presente Resolución e, de ser o caso, se fixarán novos períodos de cobramento. TERCEIRO.—Publíquese anuncio no taboleiro de edictos municipal, no boletín oficial da provincia de Pontevedra e no portal de Transparencia do Concello de Mondariz (sección “medidas preventivas coronavirus”). CUARTO.—Dese traslado da presente Resolución aos departamentos de Intervención e Tesourería aos efectos oportunos. QUINTO.—Dese conta da presente Resolución ao Pleno da Corporación na primeira sesión que se celebre dende esta data para a sú convalidación.
EXPEDIENTE DE EXTINCIÓN POR REMATE DO PRAZO CONCESIONAL DO APROVEITAMENTO HIDROELÉCTRICO DE PONTE INFERNO, CLAVE: 1/298/8
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 26/10/2020)

De acordo co disposto no artigo 164.1 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de vinte (20) días a contar desde o día seguinte ao da publicación do presente anuncio no BOP de Pontevedra, co fin de que os interesados poidan presentar as alegacións que estimen pertinentes, nas dependencias de Augas de Galicia, sitas na Rúa Tomiño, nº 16, Baixo, 15703 Santiago de Compostela. Este anuncio, ademais da súa inserción no mencionado boletín, será obxecto de exposición ao público no taboleiro de anuncios dos Concellos de Ponte Caldelas e Soutomaior (Pontevedra) e na páxina web deste organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, nº 16, baixo, 15703, Santiago de Compostela Santiago de Compostela (na data da sinatura dixital) O subdirector xeral de Xestión do Dominio Público Hidráulico Amparo Jose Pedro Xavier Lopez Varela Espinola
PUBLICACIÓN PROVISIONAL MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES
ADMINISTRACIÓN LOCAL — Municipal — Cerdedo–Cotobade (Ordenanzas e Regulamentos, 02/10/2020)

Aprobada inicialmente a MODIFICACIÓN DA ORDENANZA FISCAL REGULADORA DO IMPOSTO DE BENS INMOBLES, por Acordo do Pleno de data 24/09/2020. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante este prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://concellodecerdedocotobade.sedelectronica. gal Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O alcalde – Jorge Cubela López (Documento asinado dixitalemente)
TÁBOA SALARIAL 2018 DA EMPRESA THUNE EUREKA, S. A.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 02/09/2020)

Visto o Acordo da Comisión Negociadora polo que se establece a táboa salarial correspondente ao ano 2018 na empresa THUNE EUREKA, S. A., subscrito en representación da parte económica, por unha representación da empresa, e da parte social polos delegados de persoal da mesma, en data 03 de xullo do 2018. Primeiro.- Dito Acordo foi presentado na Xefatura Territorial de Vigo en data 16 de xuño do 2020. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. Vigo, 19/08/2020.—O Xefe Territorial, Ignacio Rial Santomé.
APROBACIÓN PROVISIONAL DAS SUBVENCIÓNS NOMINATIVAS PARA O ANO 2020 (EXPTE.2078/2020)
ADMINISTRACIÓN LOCAL — Municipal — Caldas de Reis (Subvencións e axudas, 01/10/2020)

Acordada polo Pleno do Concello, en data de 24 de setembro de 2020 a aprobación de diferentes subvencións nominativas para o exercicio económico do ano 2020, en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público o expediente administrativo polo prazo de quince días, durante os cales os interesados poderán examinalo e presentar reclamacións ao Pleno. En ausencia de reclamacións, o presente acordo inicial elevarase automaticamente a definitivo, procedendo a publicarse dita modificación. En Caldas de Reis, a 25 de setembro de 2020 O Alcalde Asdo. Juan Manuel Rey Rey Documento asinado dixitalmente
MODIFICACIÓN DA ORDENANZA FISCAL REGULADORA DA TAXA POLO SERVIZO DE REDE DE SUMIDOIROS
ADMINISTRACIÓN LOCAL — Municipal — Valga (Ordenanzas e Regulamentos, 23/12/2020)

Expediente núm.: 651/2020 Anuncio de aprobación definitiva Procedemento: Modificación da Ordenanza fiscal Reguladora da Taxa Asunto: Modificación da Ordenanza Fiscal reguladora da Taxa polo servizo de rede de sumidoiros Documento asinado por: O alcalde Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario provisional deste concello sobre a modificación da Ordenanza fiscal reguladora da taxa polo servizo de rede de sumidoiros, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. Aprobar a modificación da Ordenanza fiscal reguladora da taxa polo servizo de rede de sumidoiros, nos termos en que figura no expediente coa redacción que a continuación se recolle: Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. Asinado dixitalmente en data ao marxe. O alcalde, O secretario, José Mª Bello Maneiro Juan Manuel Salguero del Valle
CONVOCATORIA PLENO EXTRAORDINARIO DE 20 DE NOVEMBRO DE 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 19/11/2020)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria do Pleno da Deputación Provincial, ás doce horas (12,00) do día 20 de novembro de 2020 (venres), para tratar da seguinte Único.-Aprobación inicial do Orzamento Xeral da Deputación para o exercicio 2021. (Documento asinado electrónicamente á marxe)
APROBACIÓN DEFINITIVA ORZAMENTO 2021
ADMINISTRACIÓN LOCAL — Municipal — Dozón (Presupostos e cadros de persoal, 23/12/2020)

Aprobado definitivamente o Orzamento Xeral Municipal para o exercicio 2021 por acordo adoptado polo Pleno en sesión extraordinaria celebrada o 23 de novembro de 2020, en cumprimento do disposto no art.169.3º do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, faise público que dito orzamento ascende no estado de gastos e no de ingresos a un millón trescentos quince mil euros (1.315.000,00 €), correspondendo a cada capítulo, as cantidades que a continuación se expresan co seguinte detalle: A) GASTOS POR OPERACIÓNS CORRENTES CAPÍTULO I: Gastos de Persoal 367.950,75 CAPÍTULO II: Gastos en Bens Correntes e Servizos 392.568,60 CAPÍTULO III: Gastos Financieiros 2.250,00 CAPÍTULO IV: Transferencias Correntes 29.750,00 CAPÍTULO V: Fondo de continxencia e outros imprevistos 5.000,00 TOTAL OPERACIÓNS CORRENTES 797.519,35 B) GASTOS POR OPERACIONES DE CAPITAL CAPÍTULO VI: Inversións Reais 486.914,94 CAPÍTULO VII: Transferencias de capital 1.500,00 OPERACIÓNS FINANCEIRAS CAPÍTULO VIII: Activos financeiros 0,00 CAPÍTULO IX: Pasivos Financeiros 29.065,71 TOTAL OPERACIÓNS DE CAPITAL 517.480,65 TOTAL: 1.315.000,00 A) INGRESOS POR OPERACIÓNS CORRENTES CAPÍTULO I: Impostos Directos 240.000,00 CAPÍTULO II: Impostos Indirectos 68.000,00 CAPÍTULO III: Taxas e outros Ingresos 78.162,06 CAPÍTULO IV: Transferencias Correntes 545.743,31 CAPÍTULO V: Ingresos Patrimoniais 4.800,00 TOTAL OPERACIÓNS CORRENTES 936.705,37 B) INGRESOS POR OPERACIÓNS DE CAPITAL CAPÍTULO VI: Enaxenación inversións reais 0,00 CAPÍTULO VII: Transferencias de Capital 378.294,63 OPERACIÓNS FINANCEIRAS CAPÍTULO VIII: Activos financeiros 0,00 CAPÍTULO IX: Pasivos financeiros 0,00 TOTAL OPERACIÓNS DE CAPITAL 378.294,63 TOTAL: 1.315.000,00 De forma conxunta aprobáronse as bases de execución e o cadro de persoal que se reproduce a continuación: A) Funcionarios de carreira: - Secretaría-Intervención, funcionario con habilitación de carácter nacional, grupo A1 e nivel 28, ocupado, en propiedade. B) Persoal laboral: Tres (3) Auxiliar Axuda a Domicilio Dúas (2) Auxiliares Administrativas Unha (1) auxiliar de Secretaría-Intervención Un (1) servizo recollida lixo chófer Dozón, na data da sinatura electrónica á marxe. O Alcalde – Adolfo Campos Vázquez.
APROBACIÓN ORZAMENTO MUNICIPAL
ADMINISTRACIÓN LOCAL — Municipal — Tomiño (Presupostos e cadros de persoal, 07/01/2020)

Aprobado inicialmente polo Pleno da Corporación, na sesión do día 26 de decembro de 2019, o Orzamento Xeral para o exercicio 2020, en cumprimento do disposto no artigo 169.1 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse aos interesados na Intervención deste Concello, polo prazo de quince días hábiles, a contar dende o día seguinte ao da publicación do presente edicto no BOP, para que os interesados poidan examinalo e formular as reclamacións que consideren pertinentes ante o Pleno. Documento firmado dixitalmente. A alcaldesa, Sandra González Álvarez
DELEGACIÓN TEMPORAL ÁREA DE IGUALDADE E NORMALIZACIÓN LINGÜÍSTICA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/08/2020)

Por Resolución desta Alcaldía de data 18 de xuño de 2019 delegouse na concelleira, Dª UXÍA DOLORES BLANCO IGLESIAS, a Área de IGUALDADE E NORMALIZACIÓN LINGÜÍSTICA nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno dende o día 07 ao 14 de agosto, ambos incluídos, procede avogar a dita delegación e encomendar a xestión da ÁREA IGUALDADE E NORMALIZACIÓN LINGÜÍSTICA durante o dito período, á concelleira-delegada da Área de Política de Benestar Social e Cíes Patrimonio da Humanidade, Dª YOLANDA AGUIAR CASTRO. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.- Avogar as competencias delegadas da ÁREA IGUALDADE E NORMALIZACIÓN LINGÜÍSTICA na concelleira, Dª UXÍA DOLORES BLANCO IGLESIAS durante a súa ausencia dende o día 07 ao 14 de agosto, ambos incluídos, recuperando novamente a súa vixencia a devandita Resolución ao día seguinte do período indicado. Segundo.- Delegar na concelleira-delegada da Área de Política de Benestar Social e Cíes Patrimonio da Humanidade Dª MARIA PRESENTACION SMAALI MONTES JOVELLAR as competencias municipais en materia de IGUALDADE E NORMALIZACIÓN LINGÜÍSTICA dende o día 07 ao 14 de agosto, ambos incluídos, nos termos sinalados nas Resolucións de 18 y 26 de xuño de 2019. Terceiro.- A presente Resolución terá efectos do día 07 ao 14 de agosto, ambos incluídos, sen prexuízo de posteriores modificacións. Cuarto.- Notificar a presente Resolución ás concelleiras afectadas e demais persoal interesado e dar conta dela mediante a Intranet municipal. Quinto.- A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.- Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. CCA/xs. Data e sinatura dixital, O ALCALDE-PRESIDENTE, ABEL CABALLERO ÁLVAREZ Dou fe. A SECRETARIA DO GOBERNO LOCAL-Mª CONCEPCIÓN CAMPOS ACUÑA
APROBACIÓN DO REGULAMENTO DE PRODUTIVIDADE
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 06/07/2020)

Aprobado inicialmente, na sesión ordinaria do Pleno do Concello, de data 29 de maio de 2020, o expediente sobre a aprobación do Regulamento a través do que se pretende a fixación dos criterios obxectivos para a asignación dos complementos de produtividade aos empregados públicos do Concello de Pazos de Borbén, procedéndose a someter este acordo a información pública polo prazo de 15 días hábiles mediante a inserción do presente anuncio no Boletín Oficial da Provincia, así como na sede electrónica do Concello, podendo as persoas interesadas examinar o expediente e formular as alegacións ou reclamacións pertinentes. Transcorrido o devandito prazo, se non se presentaran alegacións, entenderase aprobado definitivamente o Regulamento. En Pazos de Borbén á data da sinatura ó marxe. O Alcalde Andrés Iglesias Rodríguez DOCUMENTO ASINADO ELECTRONICAMENTE
APROBACIÓN INICIAL DE EXPEDIENTE DE MODIFICACIÓN DE CRÉDITOS 920/2020
ADMINISTRACIÓN LOCAL — Municipal — Neves, As (Presupostos e cadros de persoal, 01/12/2020)

Aprobado inicialmente polo Pleno da Corporación o expediente de Modificación de Créditos (Crédito Extraordinario financiado con cargo a aplicación do superávit orzamentario resultante da liquidación do exercicio anterior; expediente número 920/2020) do Presuposto Municipal do exercicio 2020, queda exposto ó público, por un prazo de 15 días hábiles, na Secretaría do Concello, a efectos de exame e reclamacións. De non presentarse estas, entenderase definitivamente aprobado, segundo dispón o propio acordo de aprobación inicial. As Neves, na data que figura na marxe. O Alcalde – Presidente Asdo. Xosé Manuel Rodríguez Méndez Documento asinado electronicamente
PADRÓN ABOADOS O SERVIZO MUNICIPAL DE ABASTECEMENTO, SANEAMENTO E DEPURACIÓN, (VIVENDAS) RELATIVO Ó TERCEIRO TRIMESTRE DE 2020.
ADMINISTRACIÓN LOCAL — Municipal — Ponte Caldelas (Recadación, 09/10/2020)

APROBACIÓN PADRÓN TAXA DE AUGA POTABLE, CANON AUGA, TAXA DEPURACION, TAXA COEFICIENTE VERTIDOS E SUMIDOIROS 3º TRIMESTRE 2020 Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por Organización y Gestión de Proyectos y Obras, S. L correspondente ó 2º trimestre do ano 2020 en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente RESOLVO.1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 3º trimestre do ano 2020 que ascende á cantidade de 2º.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello e nas de Organización y Gestión de Proyectos y Obras, S. L en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Asinado polo alcalde o dia da data O Alcalde Asdo.: Andrés Díaz Sobral Documento Asinado Electronicamente o Marxe
ANUNCIO OFERTA DE EMPREGO PÚBLICO
ADMINISTRACIÓN LOCAL — Municipal — Nigrán (Oferta de emprego público, 27/07/2020)

De conformidade co establecido nos arts.21.1. g e 91 da Lei 7/1985, do 2 de abril, reguladora das bases do réxime local e 233 da Lei 5/1997, do 22 de xullo, da administración local de Galicia, en relación co previsto nos arts.70 do Real decreto lexislativo 5/2015, do 30 de outubro, do texto refundido da Lei do estatuto básico do empregado público e 48.1 da Lei 2/2015, do 29 de abril, do emprego público de Galicia, e a proprosta da Concellería de Persoal asinada con data de 23 de xuño do 2020, esta Alcaldía-Presidencia con data de 7 de xullo do 2020, RESOLVE: PRIMEIRO.- Aprobar a oferta de emprego público para o ano 2020 que a continuación se detalla: Denominación: Oficial Policía Escala: Administración especial Subescala: Servizos especiais Clase: Escala básica Categoría: Oficial Grupo: C1 Nivel: 18 Número de prazas: 1 Denominación: Xefatura de Negociado de Intervención Escala: Administración financieira Subescala: Administrativa Grupo: C1 Nivel: 22 Número de prazas: 1 SEGUNDO.- Remitir o presente acordo á Administración Xeral do Estado, a efectos do establecido na Disposición Adicional Primeira do Real Decreto 211/2019, do 29 de marzo. TERCEIRO.- Proceder á publicación da presente resolución de conformidade coa normativa vixente, facendo saber que contra a mesma poderán os interesados interpoñer recurso potestativo de reposición ante o mesmo órgano que a ditou no prazo dun mes a contar dende a data da publicación, recurso que se entenderá desestimado polo transcurso dun mes sen ditarse e notificarse resolución expresa e sen que tal interposición suspenda o acto ditado; ou ben, directamente, recurso contencioso-administrativo ante os Xulgados do Contencioso-administrativo de Vigo no prazo de dous meses, contado a partir do día seguinte ó da recepción da presente notificación; todo o anterior sen prexuízo de calquera outro recurso que estime procedente interpoñer e sexa conforme a dereito.” En Nigrán, á data da sinatura electrónica Nigrán, 7 de xullo de 2020 O ALCALDE
MODIFICACIÓN DESIGNACIÓN REMUNERACIÓNS MEMBROS DA CORPORACIÓNS
ADMINISTRACIÓN LOCAL — Municipal — Redondela (Outros documentos, notificacións e informacións públicas, 25/09/2020)

Resolución da Alcaldía núm.2072/2020 de data 15/09/2020. Visto o acordo do Concello Pleno de data 12 de xullo de 2019, polo que se aproba o réxime retributivo dos membros da Corporación e o posterior acordo de data 31 de xullo de 2019. Tras a renuncia do concelleiro Leonardo Cabaleiro Couñago, da que tomou consideración o Pleno en sesión ordinaria celebrada o 30.07.2020 e logo da toma de posesión na celebración do Pleno na sesión do 27.08.2020, do concelleiro Alberto Álvarez Pérez. Vistos os escritos presentados polo concelleiro do PSdG-PSOE, Marinela Gabriela Antoniu Lanaya, especificando a forma de percibir as súas remuneracións como membros da Corporación, esta Alcaldía, ven en resolver o seguinte: Redondela, 18 de setembro de 2020.—A Alcaldesa, Digna Rosa Rivas Gómez.
APROBACIÓN DO PADRÓN DE AUGA 2020-4B
ADMINISTRACIÓN LOCAL — Municipal — Poio (Recadación, 16/11/2020)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 4º bimestre 2020 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día vinte nove de setembro de dous mil vinte, adoptou, entre outros, o seguinte acordo: 1.—Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 4º bimestre 2020. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese.2.—Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia.3.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 8 de outubro de 2020 v. e pr. O ALCALDE D. Luciano S